**WILLIAM SHAKESPEARE**

**4. Expliquem als infants que una de les seves històries més famoses és “Romeo i Julieta” i els expliquem el següent conte:**

Hi havia una vegada una família que es deia Montesco, era la família d’en Romeo. I per una altra banda hi havia la família Capuleto, que era família de la Julieta. Aquestes famílies estaven enfrontades.

Un dia, la família de la Julieta organitza una festa de màscares, i en Romeo no està convidat i hi va amb uns amics, ningú el reconeix perquè porta màscara. A la festa, en Romeo veu a la Julieta i s’enamora d’ella. La Julieta era una noia molt bonica, i tots els nois volien ser la seva parella. En un moment de la festa, algú reconeix en Romeo i aquest marxa corrents. Els pares de la Julieta li diuen que no poden parlar amb aquest noi i que no es pot casar amb ell perquè la Julieta ja està compromesa amb un noi que es diu Paris. Però la Julieta no es vol casar amb en Paris, es vol casar amb en Romeo. I la Julieta se’n va ben trista cap a la seva habitació. Allà, tota pensativa surt al balcó per pensar amb el seu Romeo, i allà, sota el balcó va trobar en Romeo que la volia veure una altra vegada. En Romeo va escalar fins on era la Julieta i es van dir que es volien casar.

Així que en Romeo va anar a trobar un capellà, el Frare Llorenç perquè els casés d’amagades. Es van casar en secret.

Aquella mateixa nit hi va haver una baralla. El príncep de Verona es va enfadar molt i va fer fora en Romeo del país. La Julieta es va posar molt trista. En Romeo la va anar a veure altra vegada per dir-li que havia de marxar perquè el príncep el feia fora del país.

El pare de la Julieta, amb tot aquest enrenou, li diu a la filla que es casarà amb en Paris urgentment, però la Julieta ja s’havia casat amb en Romeo d’amagades, i no li ho va dir al seu pare. Va plorar tota la nit a la seva habitació. La Julieta no suporta la notícia que facin fora en Romeo i es pren una poció per fer veure que dorm molt profundament, aquesta poció li va donar el capellà que els va casar, i així el seu pare l’endemà es pensaria que estaria molt adormida i així no es casaria amb en Paris.

En Romeo, va anar a fer una visita a la Julieta abans de marxar i quan la troba plora al seu costat. Llavors, també es pren la beguda i es queda adormit per sempre al costat de la Julieta.

L’endemà, els pares d’en Romeo i la Julieta, els troben junts dormin per sempre, i es posen molt tristos. Llavors les dues famílies parlen i diuen que és una tonteria estar barallats, ni ells sabien el perquè es barallaven, i les famílies fan les paus. En aquest moment, en Romeo i la Julieta es desperten i tots estan feliços.